OpenLLM-France/wikimedia huggingface dataset:
# Publi Licini Calvus Esquilí

* Per a altres significats, vegeu «Publi Licini Calvus Esquilí el Jove».
Publi Licini Calvus Esquilí (llatí: Publius Licinius Calvus Esquilinus) va ser, segons Titus Livi, tribú amb poder consolar l'any 400 aC. Formava part de la gens Licínia, una família plebea probablement d'origen etrusc. Va ser pare de Publi Licini Calvus Esquilí el Jove.
Va ser el primer plebeu elegit per aquesta magistratura romana. Quatre anys després, el 396 aC, va ser reelegit, encara que no s'havia presentat com a candidat, però va renunciar al càrrec per la seva edat avançada en favor del seu fill, renúncia que va ser acceptada.

## Referències

* ↑ Titus Livi V, 12
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 783.
* ↑ Titus Livi. Ab Urbe Condita. V, 18
# Kentam Products Limited

Kentam Product Limited és una empresa de fabricació farmacèutica i química de Malawi que opera principalment a Luwinga, a la Regió del Nord i s'està expandint internacionalment. Els productes d'alta demanda de Kentam a Malawi són Kilpain ( paracetamol), Ketaprin (aspirina) i Bufen (ibuprofè). Es tracta de productes de gran demanda al mercat de Malawi. Kentam serveix principalment al sector privat.
Va ser fundada pel farmacèutic de Malawi Dr. Kenneth Thindwa. L'actual directora general és Janet Thindwa.

## Productes

* Kilpain (paracetamol)
* Ketaprin (aspirina)
* Bufen (ibuprofè)
* Nutracid (antiàcid)

## Premis

* Premi Actual Bones Pràctiques de Fabricació (CGMP) 2010- Junta de Farmàcia, Medicina i Verins, Malawi
* Millor fabricant - Fira Internacional de Malawi 2009

## Referències

* ↑ «Kentam Limited» (en anglès). MBendi.com. [Consulta: 23 agost 2017].
* ↑ «World Health Organization». Arxivat de l'original el 2020-08-06. [Consulta: 5 octubre 2020].
* ↑ «World Health Organization». Arxivat de l'original el 2009-05-19. [Consulta: 22 gener 2011].
* ↑ «The Nation - Top Source of Breaking Malawi News Headlines». The Nation Online. [Consulta: 23 agost 2017].
* ↑ «The Nation Online | More Than Just News», 19-01-2020.
* ↑ «Kazembe commends exhibitors at Malawi trade fair for quality goods and services | NyasaTimes: Malawi breaking news». Arxivat de l'original el 2009-06-22.
# Tomazetti (Santa Maria)

Tomazetti és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Parque Residencial Tomazetti, Tomazetti, Vila Tomaz.

## Galeria de fotos

| Dom Antônio Reis Urlândia Lorenzi | Cerrito | Cerrito Diácono João Luiz Pozzobon |
| Lorenzi | | Diácono João Luiz Pozzobon |
| Lorenzi | Lorenzi / Pains | Diácono João Luiz Pozzobon Pains |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Cenk Tosun

Cenk Tosun és un futbolista professional turcoalemany que juga com a davanter. Començà com a futbolista al SV Raunheim
Ha estat internacional amb la Selecció de futbol de Turquia i nominat per jugar el seu primer partit internacional el 29 de març de 2011 per la classificació per l'Eurocopa 2012 davant la Selecció de futbol d'Àustria.

## Referències

* ↑ «Farewell to Tosun, Steinhöfer and Korkmaz». Arxivat de l'original el 2014-10-30. [Consulta: 30 gener 2017].
* ↑ «Cenk Tosun resmen Beşiktaş'ta» (en turc), 04-02-2014. [Consulta: 10 novembre 2014].

## Enllaços externs

* http://www.cenk-tosun.com Arxivat 2015-10-16 a Wayback Machine.
* http://www.tff.org/Default.aspx?pageId=526&kisiId=1391900
* http://www.transfermarkt.de/de/cenk-tosun/profil/spieler_45671.html
Cenk Tosun amb la selecció turca - Plantilles de navegació :
Selecció de futbol de Turquia – Eurocopa 2016
1 V. Babacan •
2 Semih •
3 H. Balta •
4 Ahmet •
5 Nuri •
6 H. Çalhanoğlu •
7 Gökhan •
8 Selçuk •
9 Cenk •
10 Arda (c) •
11 Olcay •
12 Onur •
13 İsmail •
14 Oğuzhan •
15 M. Topal •
16 Ozan •
17 Burak •
18 Caner •
19 Yunus •
20 V. Şen •
21 E. Mor •
22 Şener •
23 Harun •
Entrenador: Terim
Selecció de futbol de Turquia – Eurocopa 2024
1 Günok •
2 Çelik •
3 Demiral •
4 Akaydin •
5 Yokuşlu •
6 Kökçü •
7 Aktürkoğlu •
8 Güler •
9 Tosun •
10 Çalhanoğlu (c) •
11 Yazıcı •
12 Bayındır •
13 Kaplan •
14 Bardakcı •
15 Özcan •
16 Yüksek •
17 Kahveci •
18 Müldür •
19 Yıldız •
20 Kadıoğlu •
21 Yılmaz •
22 Ayhan •
23 Çakır •
24 Kılıçsoy •
25 Akgün •
26 Yıldırım •
Entrenador: Montella :
# Gabriel IV

Gabriel IV (en grec Γαβριὴλ Δ') va ser patriarca de Constantinoble de l'any 1780 al 1785.
Va néixer a Esmirna d'una família aristocràtica, i on el seu germà era metge i professor. El 1767 va ser nomenat metropolità de Ioànnina, i el 1771 metropolità de l'antiga Patres (1771-1780). Aquell any 1780 va ser escollit patriarca de Constantinoble, quan va morir Sofroni II.
Gabriel va restituir al teòleg hieromonjo Atanasi Parios, filòsof i musicòleg que havia estat deposat per les disputes amb el moviment anomenat dels Kolivades (Κολλυβάδες).
Va morir el 29 de juny de 1785 i va ser enterrat a la mateixa tomba que el seu predecessor, a Beşiktaş, un districte d'Istanbul.

## Notes

* ↑ Segons diu Timothy Ware. The Orthodox Church. Nova York: Penguin Books, 1993. pp. 99–100, els kolivades van ser els membres d'un moviment sorgit al Mont Atos a la segona meitat del segle xviii que volia recuperar les pràctiques tradicionals i s'oposava a les innovacions.

## Referències

* ↑ «Γαβριὴλ Δ'» (en grec). Ecumenical Patriarchate of Constantinople. [Consulta: 14 agost 2023].
# Tour du Créton

El Tour du Créton és una muntanya de 3.579 metres dels Alps Penins, que es troba a la regió de la Vall d'Aosta (Itàlia). Està situada al nord del Mont Blanc du Créton.

## SOUISA

Segons la definició de la SOIUSA, el cim té la següent classificació:
* Gran part: Alps occidentals
* Gran sector: Alps del nord-oest
* Secció: Alps Penins
* Subsecció: Alps del Weisshorn i del Cervino
* Supergrup: Cadena Bouquetins-Cervino
* Grup: Grup Dent d'Hérens-Cervino
* Subgrup: Subgrup de les Grandes i Petites Murailles
* Codi: I/B-9.II-A.2.c

## Referències

* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.
# Cole

«Cole» té aquests significats:
* Toponímia:
** Cole (Oklahoma)
** Cole Camp, població dels Estats Units a l'estat de Missouri
* Biografies:
** Andrew Cole (Nottingham, 1971), futbolista anglès que ocupava la posició de davanter
** Ashley Cole (Stepney, Londres, 1980), futbolista anglès d'ascendència barbadiana
** Cheryl Cole (Newcastle upon Tyne, 1983), cantant solista anglesa, membre del grup Girls Aloud
** Henry Cole (Bath, 1808 – 1882), funcionari i inventor anglès
** Joe Cole (Romford, Londres, 1981), futbolista anglès
** Lester Cole (Nova York, 1904 − San Francisco, 1985), guionista estatunidenc
** Michael Cole (Syracuse, 1968), periodista esportiu
** Nat King Cole, vocalista i pianista de jazz estatunidenc
** Samuel Winkley Cole (Meriden, Nou Hampshire, 1848 - Boston, Massachusetts, 1926), músic estatunidenc
** Teju Cole (Nova York, 1975), escriptor en llengua anglesa, fotògraf i historiador de l'art d'origen nigerià i nacionalitzat estatunidenc
** Thomas Cole (Bolton, 1801 - 1848), pintor estatunidenc d'origen britànic
# Benicolet

Benicolet és una població del País Valencià a la comarca de la Vall d'Albaida.

## Història

Lloc d'origen andalusí. Fou conquerida per Jaume I i cedida, l'any 1258, a Joan de Bardaxí. L'any 1609, abans de l'expulsió dels moriscos, estava habitat per 35 famílies morisques. Va estar integrada en la baronia de Llutxent, sota el senyoriu del Maça de Liçama, i, posteriorment pertangué al marquesat de Dos Aguas.

## Demografia i economia

Durant el segle xx ha sofrit una forta emigració, cap a València i Barcelona fonamentalment, la qual cosa ha fer que la seua població actual –2002— siga de 508 habitants, de gentilici benicoletans. Un 97,68% dels habitants parlen valencià i un 43,72% saben el castellà segons el cens de 2001

## Edificis d'interès

Com a referents arquitectònics tenim l'església de sant Joan Baptista i un riurau mig arruïnat que passa pràcticament inadvertit entre cultius i altres edificacions.

## Alcaldia

Des de 2019 l'alcalde de Benicolet és Mateo Prats Prats del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Agustín Climent Català | AI | 19/04/1979 | -- |
| 1983–1987 | Vicente J. Sanjuan Alborch | PSPV-PSOE | 28/05/1983 | -- |
| 1987–1991 | Vicente J. Sanjuan Alborch | PSPV-PSOE | 30/06/1987 | -- |
| 1991–1995 | Demetrio Climent Miñana | PSPV-PSOE | 15/06/1991 | -- |
| 1995–1999 | Enrique Valle Alfonso | PP | 17/06/1995 | -- |
| 1999–2003 | Enrique Valle Alfonso | PP | 03/07/1999 | -- |
| 2003–2007 | Enrique Valle Alfonso | PP | 14/06/2003 | -- |
| 2007–2011 | Antonio Pastor Pérez | GIBE | 16/06/2007 | -- |
| 2011–2015 | Mateo Prats Prats | PP | 11/06/2011 | -- |
| 2015–2019 | Llúcia Gregori Català | Compromís | 13/06/2015 | -- |
| 2019-2023 | Mateo Prats Prats | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2005 | 2007 | 2016 |
| 497 | 494 | 484 | 501 | 489 | 496 | 508 | 517 | 539 | 577 | 610 |

## Personatges il·lustres

* Joan Baptista Prats i Català, polític socialista i professor universitari.

## Notes

* ↑ AI és l'acrònim d'Agrupación Independiente.
* ↑ GIBE és l'acrònim de Grup Independent de Benicolet.

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Benicolet. Històric de Govern Local». Portal d'informació ARGOS. [Consulta: 29 novembre 2015].

## Enllaços externs

* Institut Valencià d'Estadística Arxivat 2010-06-18 a Wayback Machine.
* País Valencià, poble a poble, comarca a comarca, de Paco González, d'on s'ha extret informació amb el seu consentiment.
# Torrent i pantà de Garet

El Torrent i pantà de Garet es troba a la finca de la Font al municipi de Lluçà, al Lluçanès. La zona humida està formada pel pantà de Garet, per un tram del torrent de Garet que l'alimenta, i per un petit sector del mateix torrent aigües avall del pantà.
El torrent de Garet vessa les seves aigües al rec de Cal Salles, tributari de la riera de Lluçanès, que al seu torn ho és de la riera Gavarresa i del Llobregat. Aquest pantà artificial té un antic origen natural, ja que antigament es tractava d'una petita gorga que es va transformar com a bassa agrícola per abeurar-hi bestiar i regar horts.
Actualment presenta un molt bon estat de conservació i es troba totalment naturalitzat. Destaca el seu extens i ample cinyell helofític, constituït per canyissar i bogues. També cal destacar el seu bosc de ribera, amb salze blanc, gatell, om, freixe de fulla gran, etc., que ocupa sobretot el sector del torrent més proper a l'entrada del pantà.
Pel que fa a la fauna, tant el torrent, on es formen algunes basses temporals, com el pantà, són d'alt interès per als amfibis i també per als ocells aquàtics.
Actualment aquest espai s'està gestionant com a zona humida. El propietari de la finca i el Centre d'Estudis de Rius Mediterranis (Museu Industrial del Ter) tenen establert un acord de custòdia del territori amb l'objectiu de conservar i millorar el torrent i el pantà de Garet i el sistema agroforestal circumdant. El 30 de març de 2008 es va celebrar al Pantà i torrent de Garet una plantada de més de 1000 arbres de ribera, dins la campanya que van llançar Catalunya Ràdio i la Fundació Territori i Paisatge de Caixa Catalunya, per a la celebració dels 25 i 10 anys respectivament. Posteriorment, s'ha instal·lat un sistema de reg gota a gota des del pantà, per assegurar la viabilitat dels plançons.

## Referències

* 1 2 3 4 5 «Torrent i Pantà de Garet». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 24 juliol 2014].
# DN Tower 21

DN Tower 21 és un edifici d'oficines a Tòquio (Japó). Inclou l'antic edifici de la companyia d'assegurances Dai-Ichi Seimei, en el qual el General Douglas MacArthur va establir el quarter general durant l'ocupació final de la Segona Guerra Mundial. El DN Tower 21 fou designat pel Govern Metropolità de Tòquio com un monument històric.

## Referències

* ↑ Japan Echo (en anglès). Japan Echo Incorporated, 1998, p. 47.
* ↑ «The Public Opening of MacArthur Memorial Room» (en anglès). Dai-ichi Life Insurance Company, 26-06-2012. [Consulta: 2024].
# Trematòpsids

Els trematòpsids (Trematopsidae) constitueixen una família d'amfibis temnospòndils que visqueren al Permià inferior, fa entre 290 i 275 milions d'anys. Les seves restes fòssils s'han trobat a Amèrica del Nord.

## Enllaços externs

* Filogènia dels trematòpsids
# Benice

Benice és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Martin (District, Žilinský kraj, Slovakia) - Population Statistics, Charts, Map and Location». [Consulta: 23 febrer 2019].
# Kazakovka

Kazakovka (en rus: Казаковка) és un poble de l'óblast de Lípetsk, a Rússia, que en el cens del 2010 tenia 25 habitants. Pertany al districte rural d'Izmàlkovo.

## Referències

* ↑ Ведомости Верховного Совета РСФСР № 22 1960
# Tractat de Perpinyà (1351)

El Tractat de Perpinyà del 1351 fou un acord entre la República de Venècia i la Corona d'Aragó per lluitar contra la República de Gènova en la Guerra veneciano-genovesa.
Des de 1348 la República de Gènova estava en guerra amb l'emperador romà d'Orient Joan VI Cantacuzè a Gàlata i Quíos, i el 1350 es va trobar en guerra amb la República de Venècia, que tracten d'eliminar l'activitat mercantil de Gènova a la Mediterrània oriental. Com Gènova havia ajudat els adversaris de la Corona d'Aragó a Sardenya, Pere el Cerimoniós va entrar a la guerra del costat de Venècia i de l'Imperi Romà d'Orient. Gènova es va veure forçada a una aliança amb l'Imperi Otomà i fins i tot van assaltar Constantinoble.
L'any 1350, emissaris del dux de Venècia van proposar una confederació s Pere el Cerimoniós contra Gènova, i els genovesos, coneixedors de l'oferta dels venecians es van presentar immediatament davant del rei per oferir-li la confirmació de la pau que es va signar el 1336. El 16 de gener de 1351, un tractat va ser signat a Perpinyà entre la República i la Corona d'Aragó "per la confusió, la destrucció i l'extermini final dels genovesos.", pel que la Corona d'Aragó comandaria les accions a la Mediterrània occidental i la República de Venècia a l'oriental, de manera que la Corona d'Aragó va participar en la Guerra veneciano-genovesa.

## Referències

* ↑ (castellà) José Vicente Cabezuelo Pliego, Diplomacia y guerra en el Mediterráneo medieveal. La liga véneto-aragonesa contra Génova de 1351, Anuario de estudios medievales: gener-juny de 2006
* ↑ (anglès) Kenneth M. Setton, Catalan Domination of Athens 1311–1380. Revised edition. London: Variorum, 1975. p. 69
* ↑ Hernández Cardona, Francesc Xavier. «Volum II: Temps de Conquesta». A: Història militar de Catalunya. 2a Ed.. Rafael Dalmau Editor, 2004, p.148. ISBN 84-232-0655-6.
# Patricia Breccia

Patricia Breccia (17 de setembre de 1955) és una dibuixant i historietista argentina, filla d'Alberto Breccia i germana dels també dibuixants Cristina i Enrique Breccia.
El seu estil és de traç agressiu, amb fons recarregats i abundància de detalls, i sovint reflecteix la dificultat de ser una dona independent i forta a Buenos Aires. Va debutar com a humorista gràfica i va començar a dibuixar còmics cap al 1974 a les revistes Sancho, Mediasuela i Mengano i va crear Rita i els oficis i Malvina i Cía per a la revista Humor.
Més endavant va escriure per a Superhumor. Ha estat il·lustradora de premsa i literatura infantil, i ha realitzat storyboards per a publicitat, cinema i animació.

## Referències

* 1 2 «Patricia Breccia» (en anglès). Lambiek. Comiclopedia, 04-04-2011. [Consulta: 24 juliol 2020].
* ↑ Juszko, Paulina. El humor de las argentinas (en castellà). Biblos, 2000, p. 93. ISBN 9507862749.
* ↑ Foster, David William. El Eternauta, Daytripper, and Beyond: Graphic Narrative in Argentina and Brazil (en anglès). University of Texas Press, 2016, p. 60. ISBN 1477310851.
# Trembathita

La trembathita és un mineral de la classe dels borats, que pertany al grup de la boracita. Rep el seu nom de Lowell T. Trembath (1936-1994), professor de mineralogia de la Universitat de Nova Brunswick, a Fredericton, Canadà, per la seva dedicació a la investigació i a l'ensenyament de la mineralogia.

## Característiques

La trembathita és un borat de fórmula química Mg₃B₇O$_{13}$Cl. Va ser aprovada com a espècie vàlida per l'Associació Mineralògica Internacional l'any 1991. Cristal·litza en el sistema trigonal. La seva duresa a l'escala de Mohs es troba entre 6 i 8. És l'anàleg amb magnesi de la congolita, i és dimorfa de la boracita.
Segons la classificació de Nickel-Strunz, la trembathita pertany a «06.GA - Tectoheptaborats» juntament amb els següents minerals: boracita, chambersita, ericaïta, congolita i korzhinskita.

## Formació i jaciments

Va ser descoberta l'any 1991 al dipòsit de Clover Hill, que es troba dins el dipòsit d'evaporita Salt Springs, al comtat de Kings, a Nova Brunswick (Canadà). També en aquesta província canadenca ha estat trobada al dipòsit Millstream, a la parròquia de Studholm, i a Penobsquis, a la parròquia de Cardwell.

## Referències

* ↑ «Trembathite» (en anglès). Mindat. [Consulta: 3 juny 2017].
# Coll de Montsor

El Coll de Montsor és una collada situada a 870,8 msnm en el municipi de la Pobla de Segur, al Pallars Jussà. És al camí vell de la Pobla de Segur a Montsor; és el lloc on enllacen les Marrades de Montsor, al sud-oest, amb el Serrat de la Pleta, al nord-oest, i amb els Rocs de Queralt, a llevant. És al nord del Turó de la Llosa.

## Referències

* ↑ Institut Cartogràfic de Catalunya
# BitChute

BitChute és un servei d'allotjament de vídeos alternatiu que funciona mitjançant tecnologia peer-to-peer. La companyia va ser fundada per Ray Vahey el gener de 2017, com a mètode d'evitar algunes de les regles de contingut marcades en plataformes com Youtube. Alguns creadors de contingut que van ser bloquejats o els canals del qual van ser desmonetitzats (impedits de rebre beneficis per la inclusió d'anuncis en els seus vídeos) a Youtube, han migrat a BitChute.
La plataforma ha estat acusada de ser un "alberg de contingut ultradretà" per la seva política de neutralitat, i ha sigut específicament criticada pel Southern Poverty Law Center per allotjar "contingut motivat per l'odi".

## Referències

* 1 2 'BitChute is a BitTorrent-Powered Youtube alternative'
* ↑ «Far-right conspiracy vloggers have a new home». The Daily Dot, 02-11-2018. [Consulta: 4 maig 2019].
* ↑ «A Problem of Epik Proportions». Southern Poverty Law Center, 11-01-2019. [Consulta: 12 gener 2019].
# Kazamaura

Kazamaura (風間浦村; Kazamaura-mura) és una vila del Japó situada a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Tractat de Portsmouth

El Tractat de Portsmouth va posar fi a la guerra Russojaponesa de 1904-1905. Es va signar el 5 de setembre de 1905 a les drassanes militars de Portsmouth (Nou Hampshire, Estats Units).
Amb la derrota de la flota russa a la batalla de Tsushima el tsar va haver de lliurar Dalian i Port Arthur, cedir la meitat sud de l'illa de Sakhalín, abandonar els territoris que tenia arrendats a Manxúria i reconèixer la influència japonesa sobre Corea. Dos mesos després de la firma del tractat, va esclatar la Revolució de 1905 a Rússia. El Japó va convertir Corea en protectorat i el 1910 el va annexionar formalment.

## Referències

* ↑ (anglès) Ian Nish i John Chapman, On the Periphery of the Russo-Japanese War, primera part
# Patricia Arbués

Patricia Arbués va nàixer el 27 de desembre de 2004 a Madrid. És una actriu espanyola coneguda per les seues interpretacions en la sèrie internacional “El barco” i “El secreto de Puente Viejo”. És germana de l'actor Hugo Arbués, conegut per pel·lícules com “El Aviso” i series com “La catedral del mar”
Patricia Arbués destaca per la seua participació en el programa de televisió anomenat Cuarto Milenio emès a Cuatro, on va interpretar a una xiqueta que saludava a un fantasma. Temps anterior hi va ser model infantil per a catàlegs del Corte Inglés i ha participat en alguns anuncis de televisió com Champú Johnsons, Kinder Sorpresa, Movistar i el Ministerio de la vivienda. Entre l'any 2011 i 2013 va treballar com a actriu en la sèrie El barco, on va interpretar el paper de Valeria Montero, la filla xicoteta del capità fins que la sèrie va finalitzar.
En 2013 va tindre un paper principal al curtmetratge "Amateur" dirigit per David Salvochea junt amb altres actors i actrius. En 2014 va començar a treballar a la sèrie "El secreto de Puente Viejo" i en 2017 va començar a la sèrie La Catedral del mar, que va ser emesa per Antena 3. Els seus dos germans: Hugo i Pablo també són actors.

## Referències

* ↑ «El barco» (en castellà). [Consulta: 6 novembre 2020].
# Nokere Koerse 2021

La Nokere Koerse 2021 va ser la 75a edició de la Nokere Koerse. Es disputà el 19 de març de 2021 sobre un recorregut de 195 km amb sortida a Deinze i arribada a Nokere. La cursa formava part de l'UCI ProSeries amb una categoria 1.Pro.
El vencedor fou el belga Ludovic Robeet (Bingoal-WB), que s'imposà en solitari a Nokere. Damien Gaudin (Total Direct Énergie) i Luca Mozzato (B&B Hotels p/b KTM) foren segon i tercer respectivament.

## Equips

L'organització convidà a 25 equips a prendre part en aquesta edició de la Nokere Koerse.

## Classificació final

Font: ProCyclingStats :

## Referències

* ↑ «Heroica victoria en solitario del belga Robeet en la Nokere Koerse» (en castellà), 17-03-2021. [Consulta: 20 març 2021].
* ↑ «Startlist 2021 » 75th Nokere Koerse - Danilith Classic (1.HC)». [Consulta: 20 març 2021].

## Enllaços externs

* Nokere Koerse 2021 - Lloc web oficial
# Colony (Kansas)

Colony és una població dels Estats Units a l'estat de Kansas. Segons el cens del 2000 tenia 397 habitants.

## Demografia

Segons el cens del 2000, Colony tenia 397 habitants, 160 habitatges, i 120 famílies. La densitat de població era de 306,6 habitants per km².
Dels 160 habitatges en un 30% hi vivien nens de menys de 18 anys, en un 62,5% hi vivien parelles casades, en un 9,4% dones solteres, i en un 24,4% no eren unitats familiars. En el 24,4% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,9.
Per edats la població es repartia de la següent manera: un 26,4% tenia menys de 18 anys, un 6% entre 18 i 24, un 21,9% entre 25 i 44, un 19,4% de 45 a 60 i un 26,2% 65 anys o més.
L'edat mediana era de 42 anys. Per cada 100 dones de 18 o més anys hi havia 88,4 homes.
La renda mediana per habitatge era de 25.167 $ i la renda mediana per família de 27.708 $. Els homes tenien una renda mediana de 27.917 $ mentre que les dones 20.000 $. La renda per capita de la població era d'11.398 $. Entorn del 13,8% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Colony». American Fact Finder. Oficina del Cens dels Estats Units, 12-01-2010.